6e692afbe59a6a1a9613bed6b829bb3f
hvad gør jeg for at få dækket min stormskade, når mit forsikringsselskab siger, der ikke har været storm
forsikringsguiden.dk
2021.10
 for at din forsikring dækker, skal der have været vindstød på mindst 17,2 meter per sekund. på   www.forsikringsvejret.dk   kan både du og dit forsikringsselskab tjekke, hvor meget det har blæst på et bestemt tidspunkt på en bestemt adresse.   som jeg forstår det, har der ikke på forsikringsvejret været registreret storm i dit nærområde. men forsikringsselskaberne må ikke afvise din skade udelukkende på baggrund af data fra forsikringsvejret.dk.   hvis du mener, at din skade er dækningsberettiget, selvom kriteriet ikke er opfyldt ifølge forsikringsvejret, må du i stedet søge supplerende oplysninger om vejret i dit nærområde. du kan fx undersøge, om skadeservicefirmaerne og beredskabet har haft mange udkald til stormskader i dit område, om dine naboer har haft skader, om der har været bragt historier i lokalpressen om storm. foto- og videodokumentation er også godt til at underbygge din anmeldelse. 